Alberthiene Endah

Rr. Alberthiene Endah Kusumawardhani Sutoyo (), utawi langkung kawentar kanthi asma Alberthiene Endah, inggih punika salah satunggalipun sastrawan lan juru warta saking Indonesia. Piyambakipun sampun kathah nyerat biografi para tokoh antawisipun Krisdayanti lan Chrisye.

 Latar wingking 
Alberthiene Endah lair ing Kutha Bandung, Jawi Kilen lan ageng ing Kutha Dhépok. Piyambakipun remen kaliyan jagat panyeratan nalika taksih alit, lajeng nelatèni padamelan minangka juru warta nalika taksih wonten sekolah menengah pertama.Malik, Candra. "My Jakarta: Writer Alberthiene Endah" The Jakarta Globe. 23 August 2009. Sarampungipun saking sekolah menengah atas, piyambakipun nerasaken wonten Jurusan Sastra Belanda, Universitas Indonesia.Kurniasari, Titik. "Alberthiene Endah: Life, She wrote" The Jakarta Post. 22 November 2009. Alberthiene Endah nyambut damel kaping pisan wonten ing kalawarta Hidup ing taun 1993. Taun 1996, piyambakipun nglajengaken pedamelanipun wonten kalawarta Femina. Wonten ing mriku, Albertin saget ngawontenaken imbal pangandikan kaliyan para tokoh antawisipun Jennifer Lopez, Xanana Gusmão, lan Krisdayanti, ingkang salajengipun nyuwun supados dipundamelaken biografi bab kiprahipun. Buku punika dipunbabar ing taun 2003 kanthi sesirah Seribu Satu KD.

Ing taun 2004, Alberthiene medal saking kalawarta Femina amargi namung péngin dados panyerat jawi. Salajengipun piyambakipun mangarsani dhéwan èdhitor wonten kalawarta Prodo. Saking mriku piyambakipun lajeng nampi sapérang panyuwunan saking para tokoh misuwur supados nyerataken biografi. Ing taun punika ugi, Alberthiene nyerat novèl Jangan Beri Aku Narkoba ingkang nglumantaraken nampi bebungah saking Badan Narkotika Nasional (BNN). Piyambakipun ugi nampi bebungah Adikarya Awards taun 2005 ing kategori Novèl Remaja. Pakaryan punika dipunangkat salebetipun filem biyoskup Detik Terakhir taun 2005, ingkang dipunparagani Cornelia Agatha.

Mèi dumugi Novèmber 2006, Alberthiene nggarap biografi Chrisye ingkang wekdal punika saweg nandang gerah kanker paru-paru. Piyambakipun nyebat, padamelan punika saèstu mirunggan lan mratélakaken bilih sumadyanipun Chrisye nampi imbal pangandikan punika "satunggalipun kaajaiban." Taun 2010, piyambakipun ngendika, saweg nyerat biografi juru paraga Luna Maya.Kamil, Ati. "Kehidupan Luna Maya Akan Dibukukan?." Kompas. 20 August 2010.

 Pakaryan 
+Biografi Taun Sesirah Tokoh2003Seribu Satu KDKrisdayanti2004Panggung Hidup Raam PunjabiRaam Punjabi2004Dwi Ria Latifa: Berpolitik dengan NuraniDwi Ria Latifa2006Venna Melinda Guide to Good Living: Bugar dan Cantik ala Venna MelindaVenna Melinda2007Anne Avantie: Aku, Anugerah dan KebayaAnne Avantie2007Chrisye: Sebuah Memoar MusikalChrisye2008Titiek Puspa: A Legendary DivaTitiek Puspa2009Catatan Hati Krisdayanti: My Life, My SecretKrisdayanti2011Merry Riana — Mimpi Sejuta DolarMerry Riana2012Joko Widodo -Menyentuh JakartaJoko Widodo2013Ken Dean Lawadinata -Ken & KaskusKen Dean Lawadinata

+Novèl Taun Sesirah Cathetan2004Jangan Beri Aku NarkobaFirst novèl2004Cewek Matre2004Jodoh Monika2005Dicintai Jo2008Selebriti2009Ojek Cantik 2009
2013Nyonya Jetset
Athirah

 Cathetan 
 Piyambakipun mboten ngakeni taun pinten kalairaken, nanging Titik Kurniasari wonten artikel "Alberthiene Endah: Life, She wrote" (The Jakarta Post) ngéntha-éntha bilih yuswanipun 30-an (dumugi Novèmber 2009).

 Rujukan 

Kategori:Artikel Wiki Mrebawani II kalamangsa 1
Kategori:Panitra Indonésia
Kategori:Sastrawati Indonésia